Capacidade

O termo **capacidade** refírese, na linguaxe corrente, ao espazo interior que ten un recipiente, un local etc. considerado en función do que pode conter nel, e tamén ao conxunto de condicións propias dunha persoa ou un animal, en particular os seus dotes intelectuais, que determinan a súa posibilidade de realizar con éxito determinadas tarefa ou cometido, e aínda tamén á maior ou menor posibilidade de actuar, de producir, de xestionar etc., alguén ou algunha colectividade, en función dos medios e recursos de que se dispón.

Ademais, en campos específicos, pode referirse a:

* En física:
** o espazo ocupado por un corpo, por exemplo, o **volume** que ocupa un líquido dentro dun recipiente,
** a **capacidade calorífica**, ou **capacidade térmica**, a capacidade da materia para almacenar calor,
** a **capacidade eléctrica**, ou **capacitancia**, a propiedade que teñen os corpos para manteren unha carga eléctrica. O dispositivo máis común que almacena enerxía desta forma é o condensador. Tamén é unha medida da cantidade de enerxía eléctrica almacenada para unha diferenza de potencial eléctrico dada, como sucede nunha pila ou nun acumulador ou batería. 
* En matemáticas:
** a **capacidade dun conxunto** do espazo euclidiano é a medida da súa "grandeza".
* En anatomía e antropoloxía:
** a **capacidade cranial** ou **capacidade cranial** é a medida do volume do interior da caixa cranial. 
** a **capacidade de traballo**, a capacidade máxima de traballo físico que pode producir un individuo, expresado en volume de oxíxeno por unidade de tempo.
* En medicina e fisioloxía:
** a **capacidade cardíaca máxima**, a capacidade do noso corazón de bombear unha maior cantidade de veces por minuto.
** a **capacidade de difusión** do pulmón é a medida da transferencia de gases deste órgano aos glóbulos vermellos nos vasos sanguíneos pulmonares. 
** a **capacidade inspiratoria**, o volume máximo de aire inspirado despois unha inspiración normal. 
** a **capacidade pulmonar**, o volume total de aire que poden conter os pulmóns cando están totalmente inchados.
*** a **capacidade pulmonar funcional**, o volume máximo de aire que pode expulsarse no curso dunha expiración forzada ao máximo.
*** a **capacidade pulmonar total**, o volume máximo de aire contido nos pulmóns, suma de todos os volumes respiratorios medidos: volume de reserva inspiratoria, volume corrente, volume de reserva expiratoria e volume residual. O seu valor nos humanos oscila entre os 4 500 e os 6 000&nbsp;cm³.
*** a **capacidade pulmonar vital**, o volume máximo de aire que pode inspirarse despois dunha expiración forzada; os valores medios nos humanos oscilan, no home, entre 4,4 e 5,5 litros, e na muller, entre 3 e 3,5 litros.
** a **capacidade residual funcional**, o volume de aire que queda nos pulmóns despois dunha expiración normal.
** a **capacidade respiratoria máxima**, o volume máximo de aire que un individuo é capaz de inspirar en 1 min; os valores normais nos humanos oscilan entre 100 e 150 litros. 
* En fisioloxía
** a **capacidade aerobia**, o consumo máximo de oxíxeno dun organismo nunha unidade de tempo.
* En edafoloxía:
** a **capacidade de campo**, a cantidade máxima de auga que pode reter un solo, expresada en porcentaxe, unha vez perdida a auga de percolación. Non se debe confundir coa *capacidade de retención*. 
** a **capacidade de intercambio dun solo**, a cantidade total dun ión que o solo pode fixar facilmente.
** a **capacidade de retención**, ou **retención específica**, a relación entre o volume máximo de auga non drenábel por gravidade que pode conter un medio poroso ou fisurado e o seu volume total. Nos se debe confundir coa *capacidade de campo*. 
* En ecoloxía:
** a **capacidade de carga de poboación** é a capacidade dun ambiente para soster unha especie.
** a **capacidade de soporte**, a capacidade dun hábitat para proporcionar alimentos, auga e refuxio aos seres que viven nel. 
** a **capacidade de tolerancia**, a cantidade máxima dun contaminante que pode ser soportada por un ser vivo ou por un ecosistema.
* En xeomorfoloxía:
** a **capacidade de transporte dunha corrente**, a máxima cantidade de achegas detríticas que pode arrastrar unha corrente de auga. 
* En citoloxía:
** a **capacidade mitótica**, a probabilidade de que unha célula produza, por mitose, dúas células viábeis.
* En teoría da información:
** a **capacidade de canle** é a capacidade dunha canle de comunicación, é dicir, a cantidade máxima de información que pode transportar dita canle de forma fiábel.
* En dereito:
** a **capacidade de obrar** refírese á calidade xurídica dunha persoa física para realizar validamente determinados actos xurídicos.
** a **capacidade xurídica** refírese á posibilidade legal de facer certos actos, tales como a celebración dun contrato.
* En química industrial:
** a **capacidade do proceso** é a cantidade de produto que se obtén nun proceso de fabricación por unidade de tempo.
* En arquitectura e enxeñaría da construción:
** a **capacidade portante** é a capacidade dun terreo para soportar estruturas apoiadas sobre el sen perder a estabilidade.
* En bioloxía:
** a **capacidade tóxica** é a capacidade dun organismo, un sistema orgánico ou un ecosistema de soster a introdución dunha toxina.
## Notas 
## Véxase tamén